Albertopolis
<s>Albertopolis je ime kvarta u londonskom Boroughu Kensington and Chelsea u kom je koncentrirano najviše kulturno  obrazovnih institucija.</s><s>Nazvan je tako po idejnom začetniku njegove izgradnje - Pricu Albertu, mužu kraljice Viktorije.</s>

<s>Opis i historija</s>

<s>Albertopolis leži u South Kensingtonu, tu se nalazi čitav niz institucija, od  velikih muzeja; Victoria and Albert, Science i Natural History, obrazovnih institucija; Royal College of Art, Imperial College, Royal College of Music, Royal College of Organists, Kraljevsko geografsko društvo, Nacionalni arhiv zvuka (muzike) do koncertne dvorane Albert Hall.</s>

<s>Korijeni Albertopolisa leže u Svjetskoj izložbi koja je održana 1851.</s><s>Nju je za 5 mjeseci posjetilo 6 milijuna posjetitelja, i uspjela donjeti profit od 180,000 funti, za ono vrijeme enormni novac.</s>

<s>Pricu Albertu koji je bio u organizacionom odboru izložbe toliko se dopala ideja povezivanja umjetnosti i tek niknule industrije, kao i njen edukativni karakter na široke mase, da je inzistirao da ona dobije trajni karakter u budućem muzeju koji bi za temu imao  - primjenu likovne umjetnosti u industriji, ono što danas zovemo - primijenjena umjetnost.</s><s>A htio je i da se najvrijedniji eksponati kupljeni na izložbi - trajno sačuvaju.</s><s>Zbog tog je novac zarađen na izložbi uložen za kupnju terena za budući muzej, a to je bio prostor južno od Hyde Park tada zvan - Brompton.</s>

<s>Prva originalna zgrada muzeja, nastala je na osnovi skica koje je napravio Princ Albert, a razradio njemački arhitekt Gottfried Semper.</s><s>To je bila masivna građevina čelične konstrukcije, bačvastog svoda - pa su je zbog tog nazvali Bromptonski kotlovi.</s>

<s>Muzej se isprva zvao Museum of Ornamental Art, nešto kasnije South Kensington Museum i nakraju Victoria and Albert Museum.</s><s>Kako je veza između umjetnosti i nauke tokom godina oslabila, došlo je do razvajanja tog muzeja i gradnje novih građevina.</s>

<s>Izvori</s>

<s>Vanjske veze 
 Albertopolis na portalu Riba</s>

<s>Distrikti Londona</s>

